Președintele PSD Neamț, Ionel Arsene, apropiat a lui Liviu Dragnea și unul dintre cei mai influenți baroni ai partidului, a participat joi la slujba de sfințire a sediului PSD Târgu Neamț, alături de foștii miniștri Dănuț Andrușcă și Răzvan Cuc.

„Suntem optimiști înainte de primul tur al alegerilor prezidențiale. M-am întâlnit cu colegii mei din zona Târgu Neamț și după ce am luat parte la slujba de sfințire a sediului, am discutat despre campanie și ce mai avem de făcut”, a scris Ionel Arsene, pe Facebook.

Deși în postarea sa de pe Facebook, Ionel Arsene vorbește despre entuziasmul „colegilor din Târgu Neamț”, în poze liderii partidului par mai degrabă triști.

Sursa: facebook.com/Ionel.Arsene

În ultimele zile și Viorica Dăncilă a apelat la ajuturul divin. Fostul premier a pupat moaște și icoane în speranță că va fi ajutată de divinitate să intre în turul al doilea al alegerilor prezidențiale.

Sursa: facebook.com/Viorica.Dancila

Editor: Robert Kiss